சுப.உதயகுமார், ''பலவீனப்பட்ட எந்தத் தரப்பையும் மத்திய - மாநில அரசுகள் கண்டுகொள்வதில்லை. ஒடுக்கப்பட்ட மக்களுக்கான பாதுகாப்பு என்பதே முற்றிலும் கேள்விக்குறியாகியுள்ளது. ஒடுக்கப்பட்ட மக்களின் மீதான தாக்குதலைத் தடுக்க அரசாங்கம் தவறிவிட்டது என்றால், அவர்களுக்குக் கிடைக்க வேண்டிய நீதியும், நிவாரணமும் முற்றிலுமாகப் புறகணிக்கப்பட்டுள்ளது. இங்கு மாட்டுக்குத் தருகிற முக்கியத்துவம்கூட மனிதனுக்குத் தரப்படவில்லை என்பதுதான் உண்மை. இப்படிப் பேசுவதால், தேசத்துக்கு விரோதமானவர்கள் என முத்திரைகுத்தி வழக்குகளைப் பதிவு செய்வார்கள். அவையெல்லாம் தெரிந்தேதான் பேசுகிறேன். இங்கு வந்திருப்பவர்கள் அனைவரும் குற்றவாளிகள். உரிமைகளுக்காகக் குரல்கொடுப்பவர்களை அப்படித்தான் அரசாங்கம் பார்க்கிறது. இந்த அரசாங்கத்தைப் பொறுத்தவரை யாரும் கேள்வி கேட்கவே கூடாது என நினைக்கிறது" என்றார் சற்று வேகத்துடன்.